b'\n_START_ARTICLE_\nFrank Mangs\n_START_SECTION_\nVekkelsen i Oslo\n_START_PARAGRAPH_\nHan kom til Oslo Misjonsmenighet for \xc3\xa5 ha en m\xc3\xb8teserie i 1932. Under hans bes\xc3\xb8k startet en vekkelsesb\xc3\xb8lge som varte til 1938, og som i denne perioden bredte seg til andre menigheter og kirkesamfunn over hele landet. Medlemstallet i Oslo Misjonsmenighet (Betlehem) steg fra 300 til 1200 i disse \xc3\xa5rene. Medlemsmassen vokste sterkt i hele Misjonsforbundet p\xc3\xa5 1930- og 1940-tallet. Medlemstallet \xc3\xb8kte fra 2432 medlemmer i 1930 til 4690 medlemmer i 1934, og til 8491 medlemmer i 1945. M\xc3\xb8tene som fant sted i lokalet i Calmeyers gate i Oslo samlet 4000-5000 mennesker. Mangs ble kjent som omreisende predikant, og foretok blant annet syv reiser til USA.'